Diari Oficial de la Generalitat Valenciana


Sumari del DOGV 1799, del 08-06-1992 (1992/825061)

ORDRE de 30 d'abril de 1992, de la Conselleria de Cultura, Educació i Ciència, per la qual es convoquen ajudes per a les corporacions locals que participen en el desplegament del programa per a l'animació i promoció de l'Educació Permanent d'Adults a la Comunitat Valenciana i per a les entitats que hi col.laboren.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/04/30/(2)/dof/vci/html**

### Dades del document

Número de DOGV
:   1799

Data del DOGV
:   08-06-1992

Secció del DOGV
:   DISPOSICIONS GENERALS

Número del document
:   1992/825061


Data del document
:   30-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 30 d'abril de 1992, de la Conselleria de Cultura, Educació i Ciència, per la qual es convoquen ajudes per a les corporacions locals que participen en el desplegament del programa per a l'animació i promoció de l'Educació Permanent d'Adults a la Comunitat Valenciana i per a les entitats que hi col.laboren.  
L?educació de persones adultes en la Comunitat Valenciana necessita, per al compliment dels seus objectius, la participació activa dels agents socials configurats fonamentalment a través de les corporacions locals i les entitats que organitzen i desenrotllen ensenyaments i activitats educatives i culturals, reforçant així l'acció del Programa d'Educació de Persones Adultes de la Conselleria de Cultura, Educació i Ciència, de la Generalitat Valenciana.  
Amb la finalitat d'unir, coordinar i potenciar tots els recursos públics que incideixen directament i indirectament en la formació de les persones joves i adultes majors de 16 anys i perquè constituesca una ajuda al finançament de les activitats que en aquest sector educatiu realitzen aquestes corporacions locals i entitats.  
ORDENE:  
Primer  
1. Convocar ajudes econòmiques destinades al finançament parcial dels programes d?educació de persones adultes patrocinats per les corporacions locals i per les entitats col·laboradores que també despleguen activitats d?aquesta modalitat educativa sense voluntat de lucre.  
2. Aprovar les bases per les quals es regeix aquesta convocatòria incloses com a annex I d?aquesta ordre.  
Segon  
L?import global màxim de les ajudes que s'ha de concedir no podrà excedir de cent quaranta-cinc milions, cinc-centes cinquanta-sis mil cinc-centes disset pessetes (578.824.359 PTA), que se sufragaran a càrrec de la línia pressupostària 403/000/92, del programa 65.42.379.86 d'Ensenyaments Bàsics, del pressupost de la Generalitat Valenciana per a 1992 i es referiran al finançament parcial de les despeses derivades de les accions que es porten a efecte per al desplegament del programa per a l'animació i promoció de l?Educació Permanent d?Adults en l'any 1992.  
La quantitat que resulte adjudicada a cada corporació local o entitat col·laboradora, sumada als altres ingressos que aquesta reba pel mateix concepte, no podrà ser superior a les despeses que efectue l?entitat beneficiària.  
La quantitat que resulte adjudicada a cada participant en aquesta convocatòria no superarà l'ajuda total sol·licitada per la corporació local o entitat col·laboradora.  
DISPOSICIONS FINALS  
Primera  
Es delega en el Director General de Centres i Promoció Educativa la facultat de concedir aquestes subvencions i se l?autoritza perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor el dia següent a la seua publicació al Diari Oficial de la Generalitat Valenciana.  
València, 30 d'abril de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases de la convocatòria  
Primera. Corporacions locals  
A) Finalitats de la subvenció.  
Per a les corporacions locals que participen en el Programa per a l'Animació i Promoció de l?Educació Permanent d?Adults les ajudes econòmiques estaran destinades al finançament parcial de la despesa derivada dels següents supòsits:  
1. Despeses de personal i funcionament del programa.  
2. Desenvolupament de la programació general anual quant a activitats reglades per assolir els objectius instrumentals i de participació i inserció social, així com la promoció d'iniciatives que propicien el desenvolupament de projectes orientats a la millora de les activitats d'alfabetització. En aqueix sentit, mereixeran d?especial atenció:  
a. La participació en la xarxa experimental de programes municipals que es troben experimentant el marc curricular per a l?educació de persones adultes a la Comunitat Valenciana.  
b. La participació en les activitats de coordinació dissenyades pel programa per a l?animació i promoció de l?Educació Permanent d?Adults.  
B) Sol·licitants i requisits.  
Podran sol·licitar aquestes ajudes les corporacions locals que reunesquen els requisits següents:  
1. Tenir iniciades les activitats en el moment de la sol·licitud.  
2. Observar les directrius i les línies de coordinació que s?establesquen per la Conselleria de Cultura, Educació i Ciència.  
3. Tenir establerts ensenyaments reglats d'un dels tres cicles de l?Educació Permanent d?Adults, almenys (OM de 14 de febrer de 1974).  
4. Si s'havia concedit ajuda econòmica en la convocatòria corresponent a l'any 1991 haurà d'haver-se justificat totalment o haver-se renunciat a la mateixa per escrit. En cas contrari, no es podrà concedir nova subvenció.  
5. En el cas de les activitats derivades del desenvolupament de la programació general anual, les subvencions seran condicionades a la necessitat, la importància o conveniència del seu desenrotllament. A més a més s'haurà de tenir en compte que:  
a. Per participar com a programa municipal experimental caldrà estar seleccionat per tal de participar en el desplegament del procés d'experimentació curricular del programa per a l'animació i promoció de l?Educació Permanent d?Adults, segons resolució de 31 de gener de 1992.  
b. Per participar de les despeses ocasionades per la coordinació, caldrà acreditar mitjançant la certificació del centre coordinador o organisme dependent d?aquesta Conselleria de Cultura, Educació i Ciència que haja convocat l?assistència a les reunions de coordinació, especificant la quantia de les despeses ocasionades.  
C) Documentació.  
A la sol·licitud de subvenció s?adjuntaran els següents documents:  
1. Instància d?acord amb el model de l'annex II que es facilitarà pels serveis territorials de Cultura i Educació subscrita per l'alcalde- president de la corporació local.  
2. Còpia de l'acord del ple de la corporació, o de l'acord de la comissió de govern, en què aparega la petició d'ajuda que es pretén obtenir expressant-ne la quantitat desglossada per supòsits i la finalitat, i també el compromís de la corporació local:  
- D'observar les directrius i les línies de coordinació que s?establesquen per la Conselleria de Cultura Educació i Ciència.  
- De mantenir l'activitat durant el període per al qual se sol·licita l'ajuda.  
- De sotmetre?s al control públic mitjançant la presentació del pla de treball per al nou curs i la justificació econòmica de l'ajuda que es concedeix.  
3. Certificació acreditativa que en els pressupostos de la corporació hi ha quantitats consignades per a l?Educació Permanent d'Adults amb indicació de les partides, la denominació d?aquestes i la quantitat de què consten, i el compromís de no disminuir ni anular aquesta consignació.  
4. Relació de la plantilla del personal del programa que depenga de la corporació local, segons s'inclou a la instància (annex II).  
5. Fotocòpia compulsada de la titulació del professorat.  
6. Fotocòpia compulsada dels contractes realitzats, fent constar les hores de contractació setmanal.  
7. Pressupost anual previsible d'ingressos i despeses, segons s'inclou a la instància (annex II).  
8. Informe de les despeses pel desenvolupament d?activitats de la programació general anual previstes i/o desenvolupades en 1992, segons s'inclou a la instància (annex II)  
9. Entitat bancària i sucursal, el codi d?ambdues i el número del compte corrent de la corporació corresponent al Número d'Identificació Fiscal (NIF) en què hauran de transferir-se els fons de la subvenció (exclusivament aquelles corporacions que sol·liciten subvenció per primera vegada).  
10. Sol·licitud expressa i independent de la resta de la documentació, si es volen modificar les dades bancàries presentades en l'última convocatòria d?ajudes en la que varen participar.  
Segona. Entitats col·laboradores sense voluntat de lucre  
A) Finalitats de la subvenció.  
Per a les entitats sense voluntat de lucre que col·laboren en el programa per a l'animació i promoció de l?Educació Permanent d'Adults i que desenrotllen activitats en aquest sector educatiu les ajudes econòmiques estaran destinades al finançament parcial de la despesa derivada de la contractació del professorat dedicat al programa i del funcionament de les activitats.  
B) Sol·licitants i requisits.  
Podran sol·licitar aquestes ajudes les persones físiques o jurídiques, públiques o privades que complesquen els requisits següents:  
1. Tenir iniciades les activitats en el moment de la sol·licitud.  
2. Observar les directrius i les línies de coordinació que s?establesquen per la Conselleria de Cultura Educació i Ciència .  
3. Tenir establert el primer cicle dels ensenyaments d'Educació Permanent d?Adults i comptar amb un informe de la Inspecció Educativa on es faça constància del desenrotllament regular de la tasca alfabetitzadora. Si es realitzen ensenyaments reglats a nivell de segon o tercer cicle de l?Educació Permanent d?Adults, comptar amb l'autorització prèvia o definitiva.  
4. Quan el programa educatiu es dedique a persones amb discapacitats de diversos tipus s'haurà de comptar amb un informe de la Inspecció Educativa on es faça instància de l'adequació o equivalència a la tasca alfabetitzadora.  
5. Si s'havia concedit ajuda econòmica en la convocatòria corresponent a 1991, haurà d?haver-se justificat totalment. En cas contrari no es podrà concedir nova subvenció.  
6. En qualsevol cas, les subvencions seran condicionades per la necessitat, la importància o la conveniència del desplegament de la programació d?activitats presentada.  
C) Documentació.  
La sol·licitud de subvenció vindrà acompanyada dels següents documents:  
1. Fotocòpia compulsada del justificant d?estar inscrita en el Registre d?associacions, Entitats Mercantils o Cooperatives.  
2. Fotocòpia de la llicencia fiscal o de l?impost sobre activitats econòmiques de la institució que sol·licita l'ajuda.  
3. En els supòsits en què la configuració jurídica de l?entitat sol·licitant pressupose l?existència de voluntat de lucre o es tracte de persona física, s'haurà de presentar una declaració expressa i formal que el servei o l'activitat per a la qual se sol·licita l'ajuda no té aquesta finalitat i queda subjecta la declaració a la deguda comprovació.  
4. Compromís de l?òrgan de direcció corresponent en què aparega la petició d'ajuda que es pretén obtenir expressant-ne la quantitat i la finalitat, així com el compromís:  
- D?observar les directrius i les línies de coordinació que s'establesquen per la Conselleria de Cultura Educació i Ciència.  
- De mantenir l'activitat durant el període per al qual se sol·licita l'ajuda.  
- De sotmetre?s al control públic mitjançant la presentació del pla de treball per al nou curs i la justificació econòmica de l'ajuda que es concedeix.  
5. Fotocòpia compulsada de l'autorització d'ensenyaments  
6. Relació de la plantilla del personal dependent de la entitat que participe en el programa segons s'inclou a la instància (annex II).  
7. Fotocòpia compulsada de la titulació del professorat i dels contractes realitzats amb aquest per al desenvolupament de l'activitat.  
8. Relació de les persones matriculades indicant l?edat, el número del Document Nacional d'Identitat i el nivell instructiu d'aquestes.  
9. Pressupost anual previsible d'ingressos i despeses, segons s'inclou a la instància (annex II).  
10. Certificat, expedit per la Tresoreria Territorial de la Seguretat Social a què corresponga, que l?entitat està al corrent en el pagament de les quotes de Seguretat Social de tota la plantilla dedicada a l?Educació Persones Adultes. En cap cas serà admesa com a vàlida altra documentació relativa a la Seguretat Social distinta d?aquesta.  
11. Documentació acreditativa d?haver complert amb les obligacions tributàries de l?entitat (Ordre de 7 de gener de 1991, de la Conselleria d'Economia i Hisenda, publicada en el DOGV núm. 1.477, de 5 de febrer de 1991).  
12. Entitat bancària i sucursal, el codi d'ambdues i el número de compte corrent de l?entitat corresponent al Número d?Identificació Fiscal (NIF) en què hauran de transferir-se el fons de la subvenció (exclusivament aquelles entitats que sol·liciten subvenció per primera vegada).  
13. Sol·licitud expressa i independent de la resta de la documentació si es volen modificar les dades bancàries presentades en l?última convocatòria d?ajudes en la que vàrem participar.  
Tercera. Formalització  
Les sol·licituds, formalitzades d'acord amb el model de l'annex II que es facilitarà en el Servei Territorial de Cultura i Educació corresponent, es dirigiran a la Conselleria de Cultura, Educació i Ciència, Direcció General de Centres i Promoció Educativa.  
La presentació s?efectuarà als serveis territorials de Cultura i Educació corresponents, en els centres d'informació de l?Oficina d'Informació, Iniciatives i Reclamacions de la Generalitat Valenciana o a través de qualsevol de les formes establertes a l'article 66 de la Llei de Procediment Administratiu, en el termini de 30 dies a partir de l?endemà de la publicació d'aquesta ordre en el Diari Oficial de la Generalitat Valenciana.  
Quarta. Resolució de l'expedient  
1. En el moment de la recepció dels documents si en manca qualsevol d'ells el Servei Territorial de Cultura i Educació corresponent reclamarà de la corporació local o de l'entitat sol·licitant, per correu certificat amb avis de rebuda, donant-li un termini de 10 dies per a aportar el document o documents que no estiguen en l'expedient. En el cas de que finalitze el termini indicat sense que s'haja presentat la documentació exigida, es trametrà l'expedient, fent-se constar tal incidència en l'annex III o IV segons corresponga a la Direcció General de Centres i Promoció Educativa on es procedirà al seu arxiu sense més tràmit, sent exclòs de la participació en la convocatòria.  
2. Una vegada s'hagen completat els expedients, en els vint dies següents a la finalització del termini de sol·licitud el Servei Territorial de Cultura i Educació trametrà a la Direcció General de Centres i Promoció Educativa les sol·licituds i la documentació junt amb els annexos II, III, IV, V, VI i VII complimentats com cal.  
3. Es constitueix una comissió composta per:  
- La Cap del Servei de Promoció Educativa, que actuarà com a presidenta.  
- El Cap del Programa d'Educació Permanent d?Adults.  
- Un inspector o inspectora designada per cadascun dels serveis territorials de Cultura i Educació.  
- Un director o directora d'un centre d'Educació Permanent d'Adults, designat per cadascun dels serveis territorials de Cultura i Educació.  
- Una persona designada per cada servei territorial de Cultura i Educació als efectes de dur, dins del seu àmbit territorial, el seguiment administratiu de la convocatòria, objecte d?aquesta ordre.  
- Un funcionari o funcionària de la Direcció General de Centres i Promoció Educativa, que actuarà com a secretari.  
4. Una vegada rebuda la documentació dels Serveis Territorials de Cultura i Educació, la comissió examinarà els expedients i efectuarà la proposta d?adjudicació de les ajudes o la denegació, tenint en compte les bases d?aquesta convocatòria i els criteris que s?especifiquen al punt següent, a la vista de la qual, la Direcció General de Centres i Promoció Educativa, resoldrà, per delegació del conseller de Cultura, Educació i Ciència, les adjudicacions definitives de subvenció, mitjançant resolució que es publicarà al Diari Oficial de la Generalitat Valenciana.  
En el supòsit de denegació de la subvenció, els motius es faran constar a la resolució.  
5. Per a realitzar la proposta d'adjudicació de subvencions, la comissió haurà de tenir en compte els criteris següents:  
- Valoració del pla de treball d?acord amb l?interés del projecte, les línies renovadores que estableix i la seua coordinació amb els objectius del Programa per a l?Animació i Promoció de l?EPA.  
- Data en que s'inicien les activitats.  
- Nombre de grups de persones ateses amb 10 hores setmanals com a mínim, comptabilitzant-se el grup segons la següent distribució de l'alumnat:  
Alfabetització: de 10 a 12 alumnes.  
Neolectors: de 15 a 20 alumnes.  
Educació de Base: de 25 a 30 alumnes.  
Graduat: de 30 a 40 alumnes.  
- Nombre d'habitants de la població.  
- Tipus de relació contractual amb el professorat.  
- Nombre d'hores de contracte a la setmana del professorat dependent de la corporació local o entitat.  
- Nombre de professorat contractat en relació a la totalitat de professorat del centre.  
- Participació en el procés d'experimentació curricular en EPA.  
- Ingressos percebuts, en relació al projecte.  
6. A més dels criteris anteriors es valorarà l'actuació en sectors de població amb altes taxes d'analfabetisme o en àrees territorials on escassegen els recursos educatius i l'atenció a grups de persones adultes amb discapacitats de distints tipus.  
7. En qualsevol cas, es podrà tenir en consideració la quantitat adjudicada en l'any anterior si la situació de la corporació local o de l?entitat corresponent no hagués variat respecte a l'anterior convocatòria, computant-se, en aquest supòsit, la puntuació adjudicada en la baremació per a la distribució de la quantitat no repartida seguint el criteris anteriors.  
8. A les corporacions locals que inicien les activitats durant el present any o participen per primera vegada en aquesta convocatòria, se?ls aplicarà un mòdul d'ajuda en funció de la data d'inici de les activitats.  
Cinquena. Obligacions del beneficiari  
Són obligacions del beneficiari:  
a. Realitzar l'activitat o adoptar el comportament que fonamenta la concessió de la subvenció.  
b. Acreditar davant la Conselleria de Cultura, Educació i Ciència, la realització de l'activitat i el compliment dels requisits i de les condicions que determinen la concessió i l'aprofitament de l'ajuda.  
c. Sotmetre?s a les actuacions de control financer que corresponen a la Intervenció General en relació amb l'ajuda atorgada.  
d. Comunicar a la Conselleria de Cultura, Educació i Ciència l?obtenció de subvencions a ajudes per a la mateixa finalitat, adjudicades per qualsevol administració o entitat pública.  
Sisena. Justificació  
Per a la percepció de la subvenció, el beneficiari haurà de justificar la inversió d'aquesta davant la Direcció General de Centres i Promoció Educativa, per una quantitat igual o superior a l'ajuda concedida, en el termini que s'establesca en la resolució de la present convocatòria.  
Així mateix, els beneficiaris hauran d?estar al corrent de les seues obligacions tributàries i front a la Seguretat Social, especialment en i allò que efecte a les persones que treballen al centre.  
Setena  
La comprovació de la falsedat de les dades serà causa de revocació de l'ajuda concedida, sense perjudici de les responsabilitats que puguen exigir-se.  
L?incompliment de qualsevol de les condicions establides en la concessió de subvenció, així com la formulació incorrecta o incompleta de dades sol·licitades, podrà ser causa de revocació o reducció de la subvenció concedida.  
Si no es presenta la justificació en el termini assenyalat en la base anterior, es considerarà perdut el dret del beneficiari a la subvenció.  
Veure annex  
ANNEX III  
Documentació a aportar per les corporacions locals  
Corporació local . .........  
( ) Instància d'acord amb el model de l'annex II que es facilitarà pels serveis territorials de Cultura i Educació subscrita per l'alcalde- president de la corporació local.  
( ) Còpia de l'acord del ple de la corporació, o de l'acord de la comissió de govern, en què es reculla la petició d?ajuda que es pretén obtenir expressant-ne la quantitat desglossada per supòsits i la finalitat, i del compromís de la corporació local:  
- D'observar les directrius i les línies de coordinació que s?establesquen per la Conselleria de Cultura Educació i Ciència.  
- De mantenir l'activitat durant el període per al qual se sol·licita l'ajuda.  
- De sotmetre's al control públic mitjançant la presentació del pla de treball per al nou curs i la justificació econòmica de l'ajuda que es concedeix.  
( ) Certificació acreditativa que en els pressupostos de la corporació hi ha quantitats consignades per a l?Educació Permanent d'Adults amb indicació de les partides, la denominació d?aquestes i la quantitat de què consten, i del compromís de no disminuir ni anul·lar aquesta consignació.  
( ) Relació de la plantilla del personal del programa que depenga de la corporació local, segons s'inclou a la instància (annex II).  
( ) Fotocòpia compulsada de la titulació del professorat.  
( ) Fotocòpia compulsada dels contractes realitzats, fent constar les hores de contractació setmanal.  
( ) Pressupost anual previsible d'ingressos i despeses, segons s'inclou a la instància (annex II).  
( ) Informe de les despeses pel desenvolupament d?activitats de la programació general anual previstes i/o desenvolupades en 1992, segons s'inclou a la instància (annex II).  
( ) Entitat bancària i sucursal, el codi d?ambdues i el número del compte corrent de la corporació corresponent al Número d?Identificació Fiscal (NIF) en què hauran de transferir-se els fons de la subvenció (exclusivament aquelles corporacions que sol·liciten subvenció per primera vegada).  
( ) Sol·licitud expressa i independent de la resta de la documentació, si es volen modificar les dades bancàries presentades en l?última convocatòria d?ajudes en la que varen participar.  
( ) Certificació del centre coordinador o organisme dependent d'aquesta Conselleria de Cultura, Educació i Ciència que haja convocat l?assistència a les reunions de coordinació, especificant la quantia de les despeses ocasionades.  
ANNEX IV  
Documentació a aportar per les entitats col·laboradores  
Entitat col·laboradora .....................  
( ) Fotocòpia compulsada del justificant d'estar inscrita en el Registre d?associacions, Entitats Mercantils o Cooperatives.  
( ) Fotocòpia de la llicència fiscal o de l?impost sobre activitats econòmiques de la institució que sol·licita l'ajuda.  
( ) En els supòsits en què la configuració jurídica de l?entitat sol·licitant presupose l?existència de voluntat de lucre o es tracte de persona física, s'haurà de presentar una declaració expressa i formal que el servei o l'activitat per a la qual se sol·licita l'ajuda no té aquesta finalitat i queda subjecta la declaració a la deguda comprovació.  
( ) Compromís de l?òrgan de direcció corresponent en què es reculla la petició d'ajuda que es pretén obtenir expressant-ne la quantitat i la finalitat, així com el compromís:  
- D?observar les directrius i les línies de coordinació que s?establesquen per la Conselleria de Cultura Educació i Ciència.  
- De mantenir l'activitat durant el període per al qual se sol·licita l'ajuda.  
- De sotmetre?s al control públic mitjançant la presentació del pla de treball per al nou curs i la justificació econòmica de l'ajuda que es concedeix.  
( ) Fotocòpia compulsada de l?autorització d?ensenyaments.  
( ) Relació de la plantilla del personal dependent de la entitat que participe en el programa segons s'inclou a la instància (annex II).  
( ) Fotocòpia compulsada de la titulació del professorat i d els contractes realitzats amb aquest per al desenvolupament de l'activitat.  
( ) Relació de les persones matriculades indicant l?edat, el número del Document Nacional d'Identitat i el nivell instructiu d'aquestes.  
( ) Pressupost anual previsible d'ingressos i despeses, segons s?inclou a la instància (annex II).  
( ) Certificat, expedit per la Tresoreria Territorial de la Seguretat Social a què corresponga que l?entitat està al corrent en el pagament de les quotes de Seguretat Social de tota la plantilla dedicada a l?educació persones adultes. En cap cas serà admesa com a vàlida altra documentació relativa a la Seguretat Social distinta d?aquesta.  
( ) Documentació acreditativa d?haver complert amb les obligacions tributàries de l?entitat (Ordre 7 de gener de 1991, de la Conselleria d'Economia i Hisenda, publicada en el DOGV núm. 1.477, de 5 de febrer de 1991).  
( ) Entitat bancària i sucursal, el codi d?ambdues i el número de compte corrent de l?entitat corresponent al Número d?Identificació Fiscal (NIF) en què hauran de transferir-se el fons de la subvenció (exclusivament aquelles entitats que sol·liciten subvenció per primera vegada).  
( ) Sol·licitud expressa i independent de la resta de la documentació si es volen modificar les dades bancàries presentades en l'última convocatòria d?ajudes en la que varen participar.  
Veure annex


Còpia Permalink ELI